Hvis AaB kan vinde de næste par kampe, kan guldet være sikret for AaB. 
Og så er vejen banet for et skifte til Rosenborg.

Erik Hamrén til Rosenborg Det går skidt for Erik Hamréns kommende klub Rosenborg. Så skidt, at klubben ønsker Erik Hamrén til Norge tidligere end aftalt. - Han er ansat som vores træner, så det er klart vi ønsker ham her så hurtigt som muligt, siger sportslig leder i Rosenborg, Erik Hoftun, til norske medier. Han skal efter planen først tiltræde d. 1.6. - Det er den dato, jeg har i hovedet, og den som gælder, siger Hamrén til bold.dk, og han ønsker ikke at afsløre, om han forlader det nordjyske, hvis guldet sikres før de sidste par kampe. Skidt for Rosenborg Rosenborg er blevet norske mestre mange gange de sidste 10 år, men har blot hentet fire point i sæsonens første seks kampe i den norske Tippeliga. Trænere siger nej til AaB Også AaB selv, har problemer med at finde en afløser. Efter sigende har træner i Elfsborg Magnus Haglund og Molde-træner Kjell Jonevret sagt nej til AaB. Lynge Jakobsen har de seneste måneder været på en intens jagt efter Hamréns afløser, men indtil videre uden held.